Document ID: 32011D0727
Publication Date: 2011-11-07

Title and Content:
IZVEDBENI SKLEP KOMISIJE
z dne 7. novembra 2011
o določitvi finančnega prispevka Unije za odhodke, nastale zaradi sprejetja izrednih ukrepov v zvezi z bojem proti aviarni influenci na Danskem leta 2010
(notificirano pod dokumentarno številko C(2011) 7850)
(Besedilo v danskem jeziku je edino verodostojno)
(2011/727/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Odločbe Sveta 2009/470/ES z dne 25. maja 2009 o odhodkih na področju veterine (1) in zlasti člena 4 Odločbe,
ob upoštevanju naslednjega:
(1)
V skladu s členom 75 finančne uredbe in členom 90(1) izvedbenih pravil institucija ali organi, na katere je ta institucija prenesla pooblastila, pred odobritvijo odhodka iz proračuna Unije sprejme sklep o financiranju, ki določa bistvene elemente ukrepa, ki vključuje odhodke.
(2)
Odločba 2009/470/ES določa postopke, ki urejajo finančni prispevek Unije za posebne veterinarske ukrepe, vključno z nujnimi ukrepi. Unija mora finančno prispevati k upravičenim odhodkom držav članic, da pomaga pri izkoreninjenju aviarne influence v najkrajšem možnem času. Prva in druga alinea člena 4(3) navedene odločbe določata pravila o deležu, ki se uporablja za stroške držav članic.
(3)
Člen 3 Uredbe Komisije (ES) št. 349/2005 z dne 28. februarja 2005 o določitvi pravil v zvezi s financiranjem Skupnosti nujnih ukrepov in ukrepov za boj proti nekaterim živalskim boleznim iz Odločbe Sveta 90/424/EGS (2) določa pravila o odhodkih, ki so upravičeni do finančne pomoči Unije.
(4)
Izvedbeni sklep Komisije 2011/204/EU z dne 31. marca 2011 o finančnem prispevku Unije za nujne ukrepe za boj proti aviarni influenci na Danskem in Nizozemskem leta 2010 (3) je odobril finančni prispevek Unije za nujne ukrepe, sprejete v boju proti aviarni influenci na Danskem leta 2010.
(5)
Danska je 26. maja 2011 predložila uradni zahtevek za povračilo iz člena 7(1) in (2) Uredbe (ES) št. 349/2005.
(6)
Plačilo finančnega prispevka Unije se izvede pod pogojem, da so se načrtovani ukrepi dejansko že izvedli in so pristojni organi sporočili vse potrebne informacije v predpisanih rokih. Pripombe Komisije, metoda izračuna upravičenih odhodkov in končne ugotovitve so bili Danski sporočeni po elektronski pošti dne 14. junija 2011. Danska je svoje soglašanje sporočila po elektronski pošti dne 14. junija 2011.
(7)
Danski organi so v celoti izpolnili tehnične in upravne obveznosti iz člena 3(4) Odločbe 2009/470/ES in člena 7 Uredbe (ES) št. 349/2005.
(8)
Ob upoštevanju navedenega je treba zdaj določiti skupni znesek finančnega prispevka Unije za odhodke, nastale zaradi izkoreninjenja aviarne influence na Danskem leta 2010.
(9)
Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJI SKLEP:
Člen 1
Finančni prispevek Unije za odhodke v zvezi z izkoreninjenjem aviarne influence na Danskem za leto 2010 se določi v višini 183 858,72 EUR.
Člen 2
Ta sklep je sklep o financiranju v smislu člena 75 finančne uredbe in je naslovljen na Kraljevino Dansko.
V Bruslju, 7. novembra 2011

Classification:
Level 1 Topics: 100161
100143
100156
Level 2 Topics: 100277
100283
100171
100282
100250
100245
Level 3 Topics: 2442
130
5283
2460
122
2106
911
2200
5877
All Topics: 1598
336
8464
922